
Înscriere în Programul de prevenire a violenței și a infracțiunilor în mediul școlar – „ÎMPREUNĂ PRINDEM CURAJ”  2025-2026


În conformitate cu Ordinul pentru  aprobarea Programului de prevenire a violenței și a infracțiunilor în mediul școlar „Împreună prindem curaj” și adresa ISJ Giurgiu  Nr. 15112/2025 privind necesitatea implementării acestui program,  unitățile de învățământ din județul Giurgiu sunt invitate să transmită formularul  de înscriere (Anexa 1) și proiectul  pe adresa de e-mail programprevenire@yahoo.com  în perioada 21 – 25 .XI . 2025 (ora 16.00).
Jurizarea se va realiza  miercuri 26.XI.2025,  afișarea rezultatelor - în aceași zi până la ora 14.00, contestațiile se pot transmite  în perioada  26.XI –ora 14.00 -  27.XI.2025 ora 14.00 (exclusiv online,  pe adresa de e-mail mentionată anterior) , afișarea rezultatelor finale:  27.XI. 2025  ora 16.00 
Scopul programului: Prevenirea și reducerea violenței și a infracțiunilor în mediul școlar 
Gup țintă: programul se adresează preșcolarilor, elevilor din învățământul primar, gimnazial, liceal si postliceal, părinților/familiilor preșcolarilor și elevilor
CONDIȚII DE PARTICIPARE:
Pot participa unitățile de învățământ cu personalitate juridică care:
· Demonstrează necesitatea inițierii și desfășurării  unor activități de prevenire a violenței și infracțiunilor în rândul preșcolarilor/elevilor și familiilor acestora;
· implică Comisia pentru prevenirea și eliminarea violenței, a faptelor de corupție și discriminării în proiectarea și desfășurarea activităților;
CRITERII GENERALE DE SELECȚIE:
· Formularul de înscriere este completat integral, sunt descrise nevoile preșcolarilor/ elevilor, activitățile propuse, rezultatele așteptate, echipa implicată, parteneriatele și cheltuielile necesare;
· Activitățile propuse sunt adecvate pentru nevoile preșcolarilor/elevilor și se încadrează în obiectivele programului;
· Bugetul solicitat este de maxim 5000 lei;
· Cheltuielile și bugetul estimat sunt corelate cu activitățile propuse.
CRITERII SPECIFICE DE SELECȚIE 
· Activitățile propuse în proiect vizează minim 3 din cele 5 obiective ale programului;
· Justificarea necesității implementării proiectului se realizează prin detalierea nevoilor și fundamentarea cu date concrete (exemple: date statistice, informații existente la nivelul unității de învățământ privind cazurile de violență înregistrate și gestionate în anul școlar 2024-2025)
· Descrierea modului de promovare/ diseminare a rezultatelor proiectului și a bunelor practici în rândul cadrelor didactice la nivel de școală/local/județean;
· Detalierea bugetului estimat alocat pentru fiecare activitate propusă și justificarea fiecărui element cost din cheltuielile eligibile specifice.

ACTIVITĂȚI
· Unitățile de învățământ sunt încurajate să proiecteze, inițieze și desfășoare activități adaptate nevoilor preșcolari/elevilor, familiilor acestora și climatului școlar.
·  Activitățile bazate pe implicarea activă a preșcolarilor/elevilor, pe cooperare și crearea unui spațiu sigur pentru fiecare pot avea un impact semnificativ și pozitiv asupra acestora.
· De asemenea, o componentă importantă este implicarea părinților în activitățile școlii, alături de alți parteneri sau reprezentanți ai comunității locale. Încurajăm atât parteneriatele publice, cât și cele public- private, între unitățile de învățământ și ONG-uri sau/și reprezentanți ai mediului de afaceri.
Raportarea activităților desfășurate și a rezultatelor obținute la nivelul unităților de învățământ  - ianuarie 2026 conform Anexei 2

EXEMPLE DE ACTIVITĂȚI:
· Activități de cunoaștere și dezvoltare a coeziunii pentru elevi, cadre didactice;
· Biblioteca vie, inclusiv cu victime ale violenței/ persoane care au fost condamnate,  apoi reintegrate și reabilitate social;
· Teatru forum;
· Cluburi de filme/ documentare tematice;
· Grupuri de sprijin pentru elevii implicați în situații de violență (elevii cu comportamente violente, elevii victime dar și elevii martori);
· Vizite la tribunal, la muzeele închisorilor;
· Activități de învățare între egali (peer education);
· Activități artistice și sportive;
· Concursuri tematice;
· Campanii de conștientizare și sensibilizare;
· Ateliere pentru susținerea familiilor în ceea ce privește exercitarea rolului lor educativ (în colaborare cu cadre didactice și cu alți parteneri);
· Întâlniri ale elevilor și cadrelor didactice cu reprezentanți ai Poliției și Jandarmeriei, Serviciului pentru siguranța școlară, în vederea realizării unor dezbateri pe teme referitoare la fenomenul violenței;
· Participarea cadrelor didactice la activități de formare privind managementul/rezolvarea conflictelor și managementul clasei, dezvoltarea abilităţilor de comunicare, promovarea cooperării, organizate în cadrul școlii, la CCD sau la parteneri;
· Sesiuni de informare/instruire referitoare la aplicarea Procedurii de management a cazurilor de violență adresate personalului unităților de învățământ și chiar elevilor.

